b"\n_START_ARTICLE_\nOtto Lington\n_START_PARAGRAPH_\nOtto Carl Johan Lington, (5 august 1903 i K\xc3\xb8benhavn \xe2\x80\x93 15 december 1992 p\xc3\xa5 Frederiksberg) var en dansk musiker (violinist), komponist, orkesterleder, musikforl\xc3\xa6gger med mere._NEWLINE_Lington, som var s\xc3\xb8n af en klovn, viste tidligt interesse for musik, og fik sit f\xc3\xb8rste professionelle arrangement som musiker som 14-\xc3\xa5rig. Han ledede i 1920- og 1930'erne dels egne orkestre og dels job som leder af orkestre som Kai Ewans hjemme i Danmark, Jack Harris i Sverige og Bernard Ett\xc3\xa9 i Tyskland._NEWLINE_Otto Lington var en af jazzens pionerer i Danmark og fik deraf tilnavnet Den hvide neger. 1929 gennemf\xc3\xb8rte han den f\xc3\xb8rste store jazzkoncert i Danmark, hvor man bland andet fremf\xc3\xb8rte George Gershwins Rhapsody in Blue._NEWLINE_Igennem mange \xc3\xa5r (1951-52 og 1958-72) ledede Lington orkesteret i Tivoli i K\xc3\xb8benhavn, men ogs\xc3\xa5 p\xc3\xa5 mange teatre, revyetablissementer og lignende._NEWLINE_Lington ligger begravet p\xc3\xa5 S\xc3\xb8ndermark Kirkeg\xc3\xa5rd p\xc3\xa5 Frederiksberg"